b'\n_START_ARTICLE_\nDavid Z\xc3\xa9\n_START_SECTION_\nBiografia\n_START_PARAGRAPH_\nEra fill de Gabriel Jos\xc3\xa9 Ferreira i Carolina Jos\xc3\xa9 Afonso, membres del cor de l\'Esgl\xc3\xa9sia Metodista. Va estudiar prim\xc3\xa0ria i secund\xc3\xa0ria a la prov\xc3\xadncia de Kwanza-Nord El novembre de 1976 es va c asar amb Maria Trinidade a l\'illa de S\xc3\xa3o Tom\xc3\xa9, on estava fent el servei militar per les Forces Armades Populars d\'Alliberament d\'Angola. Va tenir quatre fills, Miguel Gabriel Ferreira, Maria Carolina David Ferreira, Deolinda David Gabriel Ferreira i David Gabriel Jos\xc3\xa9 Ferreira_NEWLINE_Va comen\xc3\xa7ar la seva carrera art\xc3\xadstica en 1966 amb el seu primer disc "Kadica Z\xc3\xa9". Va gravar un total de 14 singles i un LP en 1975 titulat "Mutudi Ua Ufolo (Vi\xc3\xbava da Liberdade)". _NEWLINE_Contemporani d\'Urbano de Castro, Artur Nunes i Dino Kapakupaku, els altres tres grans de la m\xc3\xbasica nacional angolesa, David Z\xc3\xa9 era professor i director musical de l\'agrupaci\xc3\xb3 Alian\xc3\xa7a FAPLA-POVO i fou cridat pel president d\'Angola Agostinho Neto a assistir als festejos per les independ\xc3\xa8ncies de Mo\xc3\xa7ambic, S\xc3\xa3o Tom\xc3\xa9 i Pr\xc3\xadncipe i Guinea Bissau, on va interpretar la can\xc3\xa7\xc3\xb3 "Quem matou Am\xc3\xadlcar Cabral"._NEWLINE_David Z\xc3\xa9, fou un dels m\xc3\xbasics m\xc3\xadtics de la revoluci\xc3\xb3 angolesa. Amb lletres dotades d\'un contingut de car\xc3\xa0cter molt polititzat, en les seves can\xc3\xa7ons defensava les idees nacionalistes del MPLA d\'Agostinho Neto. Va morir durant un dels per\xc3\xadodes m\xc3\xa9s foscos de la hist\xc3\xb2ria angolesa, el cop i contracop del fraccionisme de 27 de maig de 1977 amb 32 anys d\'edat-'